Villa Smedbråten

Villa Smedbråten (ferdig 1935) er en villa på Bygdøy, adresse Hengsengveien 1. Den ble bygget i 1930-årene av arkitektene Arnstein Arneberg og hans bror Eilif Arneberg for tobakkskongen Johan H. Andresen (1888–1953) og hans kone Eva Klaveness (1906–1965). De hadde giftet seg i 1929. Senere har den gått i arv til Johan Henrik Andresen (1930–2011) og  Johan H. Andresen jr. (1961–), som i 2011 søkte om omregulering for utbygging.Vil bygge i friområde i Aftenposten den 20. oktober 2011.

Historie
Navnet kommer av smeden Jørgen Torgersen som omkring år 1800 var forpakter av en løkke nordvest på Bygdøy. Den ble kalt «Torgersløkken» eller «Smedbråten». Beliggende ved Bestumkilen lå her også vertshuset Karenslyst, eid og drevet av traktør Hans Johan Lorange (1810–1864).

Området ble kjøpt av Johan Henrik Andresen (1815–1874) i 1850-årene.  Eiendommen Smedbråten var omkring 27 dekar stor og Andresen fikk  oppført en villa tegnet av Georg Andreas Bull. Denne ble revet for å gi plass til den nye villaen i 1930-årene.

Referanser

Eksterne lenker

Kategori:Bygdøy
Kategori:Eneboliger i Oslo
Kategori:Byggverk tegnet av Arnstein Arneberg
Kategori:Kulturminner i bydel Frogner
Kategori:Byggverk fullført i 1935
Kategori:1900-tallet i Oslo
Kategori:Andresen (slekt fra Schleswig-Holstein)